डिंगो
डिंगो (Dingo) ऑस्ट्रेलिया में पाया जाने वाला एक प्रकार का श्वान (कुत्ते) या वृक (भेड़िए) है। यह श्वान या वृक की एक आधारीय नस्ल है, लेकिन इस बात पर विवाद है कि यह श्वान या कुत्ते की एक भिन्न जाति है या केवल एक उपजाति है। इस कारण से इसके अनेक प्रस्तावित वैज्ञानिक नाम हैं - "कैनिस फैमिलियेरिस" (Canis familiaris), "कैनिस फैमिलियेरिस डिंगो" (Canis familiaris dingo), "कैनिस लूपस डिंगो" (Canis lupus dingo) और "कैनिस डिंगो" (Canis dingo)। डींगो जंगली होते हैं हालांकि कुछ ऑस्ट्रेलियाई आदिवासी समुदायों में इन्हें अर्ध-पालतू रूप से सहभोजिता सम्बन्ध के साथ रखा जाता है। कई जीववैज्ञानिक डिंगो को एक पाशबिक पशु मानते हैं, यानि कि उनके पूर्वज कभी पालतू थे लेकिन जंगली अवस्था में रहने लगे।